Sosiaalitoimelle maksusitoumusanomusta varten

_____________________________________________ (asiakkaan nimi) pyytää maksusitoumusta 
oheiseen tapahtumaan.

Tarkoitukseni on osallistua Syysrasteille___________________________________(järjestön nimi) 
ryhmän mukana.

Lisätietoja ko. järjestön puolesta antaa (nimi ja yhteystiedot):

________________________________________________________________________________

SYYSRASTIT -  toipumisen ja toivon jakamisen tapahtuma 3.-5.9.2019

Sininauhaliitto, päihde-, mielenterveys- ja pelihaittakysymyksiin sekä asunnottomuuteen ja työllistymiseen erikoistunut keskusliitto, järjestää yhdessä jäsenyhteisöjensä kanssa 18. Syysrastit teemalla Minä olen ihme.

Tapahtuma on päihde- ja muista riippuvuuksista toipumista tukeva tapahtuma. Syysrastit on tarkoitettu Sininauhaliiton jäsenyhteisöjen asiakkaille ja työntekijöille sekä seurakuntien asiakkaille ja työntekijöille. Syysrastien ohjelma koostuu päihteetöntä elämää tukevista luennoista, vertaisryhmistä, yksilötapaamisista ja virkistysohjelmasta. 

Syysrasteilla syvennytään monipuolisesti elämään, myös toipumisen mahdollisuuteen ja sitä motivoiviin tekijöihin. Tapahtumassa jaetaan kokemuksia yhteisissä kokoontumisissa sekä kahden kesken tai pienissä porukoissa. Muusikot ja luennoitsijat virittävät ajatuksiamme. Iltanuotiot, rantasaunat, Vivamon kaunis luonto ja maukkaat ruoat hoitavat koko ihmistä. Myös yhteiseen rukoilemiseen on mahdollisuus.

Syysrastit alkavat tiistaina iltapäivällä ja loppuvat torstain lounaaseen. Tarkemman ohjelman löydät: 
www.sininauhaliitto.fi

Ilmoittautuminen ja majoitusta koskevat tiedustelut nina.hagman@sininauha.fi Ilmoittautumisen yhteydessä tulee mainita osallistujan nimi, maksajan nimi ja osoite, sosiaaliturvatunnus (jos osallistuja maksaa itse) tai Y-tunnus, mahdolliset ruoka-aineallergiat ja osallistumispäivät. Majoituspaikoista on kova kysyntä, joten varaa paikkasi ajoissa.

Muut tiedustelut: Eva Kanerva, puh. 050 5759223 eva.kanerva@sininauha.fi

Täysihoitohinnat Vivamossa sisältävät majoituksen, ohjelman ja kaikki ruokailut.

Täysihoitohinta koko ajalta:

Täysihoitohinta/hlö tiistain tulokahvista torstain lounaalle noin 160-180€ riippuen huonetyypistä. Huoneissa wc ja suihku käytävän varrella, jos ei ole erikseen muuta mainittu. Hinta sisältää lakanat ja pyyhkeet.

Päiväkävijöiden hinta kaikilla ruokailuilla 36€

Hinnat eriteltyinä päiväkävijöille:
Aamiainen 6,00€
Lounas 11,50€
Kahvi 4,00€
Päivällinen 9,50€
Iltapala 5,00€

Matkakulut Vivamoon ja takaisin ________euroa. 

Täysihoito ja matkakulut yhteensä ________ euroa.